**Υπόδειγμα κειμένου Υπεύθυνης Δήλωσης νόμιμου εκπροσώπου Φ.Π.Γ.Σ.**

(Άρθρο 8 του ν. 1599/1986)

*Συμπληρώνεται Υπεύθυνη Δήλωση του νόμιμου εκπροσώπου του Φ.Π.Γ.Σ. (άρθρο 8 ν. 1599/1986), θεωρημένη για το γνήσιο της υπογραφής ή εκδοθείσα από τη διαδικτυακή πύλη* [*https://www.gov.gr*](https://www.gov.gr/)*, το περιεχόμενο της οποίας θα είναι σύμφωνο με το κατωτέρω υπόδειγμα.*

Με ατομική μου ευθύνη και γνωρίζοντας τις κυρώσεις που προβλέπονται από τις διατάξεις της παραγράφου 6 του άρθρου 22 του ν. 1599/1986, δηλώνω ότι:

α) Ο Φ.Π.Γ.Σ. (συμπληρώνεται η επωνυμία) που εκπροσωπώ πληροί τις προϋποθέσεις πιστοποίησης της περ. δ της παρ. 4 του άρθρου 6 της αριθ. 139732/06.06.2025 απόφασης του Υπουργού Αγροτικής Ανάπτυξης και Τροφίμων (Β’ 2836) και συγκεκριμένα:

Το νομικό πρόσωπο/ ή η ατομική επιχείρηση (συμπληρώνεται η επωνυμία), οι μέτοχοι, οι εταίροι, τα διοικητικά στελέχη και τα μέλη του Φ.Π.Γ.Σ. (ανάλογα με τη νομική μορφή) καθώς και τα συνδεόμενα φυσικά και νομικά πρόσωπα με τα ως άνω φυσικά και νομικά πρόσωπα με οιαδήποτε εταιρική σχέση:

1. Δεν ασκούν εμπορία γεωργικών και κτηνιατρικών εφοδίων και αγροτικών προϊόντων.
2. Δεν είναι μέτοχοι, εταίροι, διοικητικά στελέχη ή μέλη σε νομικό πρόσωπο ή ατομική επιχείρηση εμπορίας γεωργικών και κτηνιατρικών εφοδίων και αγροτικών προϊόντων.
3. Δεν εργάζονται σε νομικό πρόσωπο ή ατομική επιχείρηση εμπορίας γεωργικών και κτηνιατρικών εφοδίων και αγροτικών προϊόντων.
4. Δεν είναι μέτοχοι, εταίροι, διοικητικά στελέχη ή μέλη σε νομικό πρόσωπο ή ατομική επιχείρηση χορήγησης πιστοποίησης των γεωργικών εκμεταλλεύσεων ή/και των προϊόντων τους, για συστήματα ποιότητας ή διαχειριστικά πρότυπα ή διαδικασίας ελέγχου αυτών.
5. Δεν εργάζονται σε νομικό πρόσωπο ή ατομική επιχείρηση χορήγησης πιστοποίησης των γεωργικών εκμεταλλεύσεων ή/και των προϊόντων τους, για συστήματα ποιότητας ή διαχειριστικά πρότυπα ή διαδικασίας ελέγχου αυτών.
6. Δεν συμμετέχουν στους ελέγχους για τη χρήση φυτοπροστατευτικών προϊόντων που διενεργούνται στο πλαίσιο εφαρμογής του ν. 4036/2012 «Διάθεση γεωργικών φαρμάκων στην αγορά, ορθολογική χρήση αυτών και συναφείς διατάξεις» (Α΄ 8), όπως τροποποιήθηκε και ισχύει.

β) Το νομικό πρόσωπο ή η ατομική επιχείρηση το/την οποία εκπροσωπώ (συμπληρώνεται η επωνυμία) δεν έχει λυθεί μέχρι σήμερα και δεν έχουν γίνει μέχρι σήμερα άλλες τροποποιήσεις του καταστατικού, εκτός από τις υποβληθείσες.

γ) Έχω λάβει συγκατάθεση από τους μετόχους, τους εταίρους, τα διοικητικά στελέχη, τα μέλη (ανάλογα με τη νομική μορφή) για την εκ μέρους του ΕΛΓΟ ΔΗΜΗΤΡΑ επεξεργασία των δεδομένων προσωπικού χαρακτήρα που τους αφορούν, σύμφωνα με τις διατάξεις του Γενικού Κανονισμού για την Προστασία Δεδομένων (Καν. (ΕΕ) 679/2016 του Ευρωπαϊκού Κοινοβουλίου και του Συμβουλίου).